CELEX: 62018CN0784
Language: mt
Date: 2018-12-12 00:00:00
Title: Kawża C-784/18 P: Appell ippreżentat fit-12 ta’ Diċembru 2018 minn Mellifera e. V., Vereinigung für wesensgemäße Bienenhaltung mis-sentenza mogħtija mill-Qorti Ġenerali (Il-Ħames Awla) fis-27 ta’ Settembru 2018 fil-Kawża T-12/17, Mellifera eV, Vereinigung für wesensgemäße Bienenhaltung vs Il-Kummissjoni Ewropea

11.2.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 54/15
            
         
      Appell ippreżentat fit-12 ta’ Diċembru 2018 minn Mellifera e. V., Vereinigung für wesensgemäße Bienenhaltung mis-sentenza mogħtija mill-Qorti Ġenerali (Il-Ħames Awla) fis-27 ta’ Settembru 2018 fil-Kawża T-12/17, Mellifera eV, Vereinigung für wesensgemäße Bienenhaltung vs Il-Kummissjoni Ewropea
      (Kawża C-784/18 P)
      (2019/C 54/20)
      Lingwa tal-kawża: il-Ġermaniż
      
         Partijiet
      
      
         Appellanti: Mellifera eV, Vereinigung für wesensgemäße Bienenhaltung (rappreżentant: A. Willand, Rechtsanwalt)
      
         Parti oħra fil-proċedura: Il-Kummissjoni Ewropea
      
         Talbiet
      
      L-appellanti titlob li l-Qorti tal-Ġustizzja jogħġobha:
      
                  1.
               
               
                  tannulla s-sentenza tal-Qorti Ġenerali tas-27 ta’ Settembru 2018, Mellifera e. V. vs Il-Kummissjoni Ewropea, T-12/17, sa fejn il-Qorti Ġenerali ċaħdet l-ewwel talba tar-rikorrenti (l-ewwel inċiż tal-punt 18 tas-sentenza appellata) – intiża għall-annullament tad-deċiżjoni tal-konvenuta tat-8 ta’ Novembru 2016 Ares(2016)6306335 – u kkundannat lir-rikorrenti għall-ispejjeż.
               
            
                  2.
               
               
                  tannulla d-deċiżjoni tal-konvenuta indikata fil-punt 1;
               
            
                  3.
               
               
                  tikkundanna lill-konvenuta għall-ispejjeż.
               
            
         Aggravji u argumenti prinċipali
      
      L-appellanti tinvoka essenzjalment żewġ aggravji.
      
         L-ewwel aggravju: Ksur tal-Artikolu 10(1) flimkien mal-Artikolu 2(1)(g) tar-Regolament (KE) Nru 1367/2006 (1) u tal-Konvenzjoni ta’ Aarhus.
      Kuntrarjament għal dak sostnut mill-Qorti Ġenerali, l-estensjoni tal-approvazzjoni għas-sustanza attiva glifosat hija att amministrattiv li jista’ jiġi rrevedut fil-kuntest tal-proċedura tal-Artikolu 10(1) tar-Regolament (KE) Nru 1367/2006. B’mod partikolari, fid-dawl tal-formulazzjoni u tal-għan, il-kundizzjoni għall-applikazzjoni tal-portata individwali skont l-Artikolu 2(1)(g) tar-Regolament (KE) Nru 1367/2000 hija bbażata fuq il-kamp ta’ applikazzjoni ratione materiae, u mhux fuq in-numru jew fuq l-identifikabbiltà tal-persuni kkonċernati mil-leġiżlazzjoni inkwistjoni.
      
         It-tieni aggravju: Ksur tal-prinċipju li d-dritt sekondarju tal-Unjoni għandu jiġi interpretat fid-dawl ta’ konvenzjonijiet internazzjonali.
      Il-Qorti Ġenerali kisret il-prinċipju ta’ interpretazzjoni kemm jista’ jkun konformi mad-dritt internazzjonali, peress li naqset milli tinterpreta l-Artikolu 10 flimkien mal-Artikolu 2(1)(g) tar-Regolament Nru 1367/2006 b’mod konformi mal-Konvenzjoni ta’ Aarhus, minkejja li din tal-aħħar hija mingħajr dubju konformi mal-formulazzjoni u mal-għan tad-dispożizzjonijiet tad-dritt tal-Unjoni rilevanti li jinsabu fir-Regolament (KE) Nru 1367/2006.
      
         (1)  Regolament (KE) Nru 1367/2006 tal-Parlament Ewropew u tal-Kunsill tas-6 ta’ Settembru 2006 dwar l-applikazzjoni għall-istituzzjonijiet u l-korpi tal-Komunità tad-disposizzjonijiet tal-Konvenzjoni ta’ Aarhus dwar l-Aċċess għall-Informazzjoni, il-Parteċipazzjoni tal-Pubbliku fit-Teħid ta’ Deċiżjonijiet u l-Aċċess għall-Ġustizzja fi Kwistjonijiet Ambjentali (ĠU 2006, L 264, p. 13).